הערכה חלופית בגמרא - ישיבה תיכונית אורט טבריה - תשע''ט

במהלך השנה למדנו את מסכת קידושין.

הציון יורכב מ:

* 40% מבחנים ולמידה.
* 60% עבודת הערכה חלופית.

**הערכה חלופית – גמרא (60% מהציון)**

עסקנו רבות השנה בסוגיות העוסקות בכיבוד הורים.

 את העבודה תעשו בזוגות, בהמשך המסמך יהיו לכם 53 שאלות שונות בנושא כיבוד הורים, עליכם לבחור שאלה אחת ולהכין עליה תשובה מסודרת בארוך של שני עמודים לפחות, בצורה הבאה:

1. לגשת לרב המקומי / יישובי / שכונתי / ביה"כ וכו' (לא אינטרנט) ולענות איתו על השאלה.
2. לשלב בתשובה מעבר לדברי הרב גם מקורות הלכתיים תורניים (ניתן לעבוד דרך האינטרנט).
3. רפלקציה - לכתוב את דעתך האישית ומה למדת מהסוגיה על כיבוד הורים.
4. פרזנטציה - להציג בכיתה את העבודה דרך מצגת שתכינו שמסתמכת על העבודה שהכנתם.

הגשת העבודה:

 תאריך ראשוני – כ"ד ניסן (29.4)

 תאריך סופי – כ"ד אייר (29.5)

**מחוון לעבודה:**

|  |  |  |  |  |
| --- | --- | --- | --- | --- |
| **המרכיב בעבודה** | **קריטריונים** | **השיג את המטרה במלואה(מצטיין)** | **השיג את המטרה באופן חלקי (בינוני)** | **לא השיג את המטרה (הישגיו נמוכים מאד)** |
| גוף העבודה(40 נקודות) | תשובת הרב | 15-20 | 8-14 | 1-7 |
| מקורות הלכתיים תורניים | 15-20 | 8-14 | 1-7 |
| עיצוב- וכללי כתיבה אקדמיים (15 נקודות) | כתיבה תקנית כותרות, כתיב, תוכן עניינים, ביבליוגרפיה, תמונה, שימוש בשפה ברורה.צורה חיצונית: עימוד, הגשת מסמך רציף. | 11-15 | 6-10 | 1-5 |
| עבודת צוות - ציון קבוצתי.(10 נקודות) | עמידה בכללים ובהנחיות: הגשת מטלות בזמן. עריכת שינויים בטיוטת העבודה בהתאם להנחיות המורה. | 8-10 | 4-7 | 1-3 |
| רפלקציה והתייחסות ערכית(15 נקודות) | התלמיד הראה יכולת ניתוח ובחינה של העבודה תוך הצגת כתיבה ביקורתית/הבעת עמדה והצליח להסיק מסקנות /הפקת לקחים להתנהגות עתידית. התלמיד זיהה ערך והצליח להציג התייחסות ביקורתית ו/או זווית ראיה נוספת לערך המוצע. | 11-15 | 6-10 | 1-5 |
| פרזנטציה (20 נקודות) | הכנת מצגת סיכום והצגתה מול הכיתה | 15-20 | 8-14 | 1-7 |

נושאים לכתיבת עבודה בנושא כיבוד הורים:

1. מצוות כיבוד הורים – בין אדם לחברו או בין אדם למקום, ונפק"מ?
2. מחילה על כיבוד הורים.
3. הוצאות כיבוד הורים.
4. הורים גרושים.
5. מי קודם האב או האם – לכבוד ולמורא?
6. הורים מאמצים.
7. כפיה על כיבוד הורים.
8. הורים רשעים.
9. ללכת לקצונה נגד ההורים.
10. ללכת לישיבה במקום מסוכן נגד רצון ההורים.
11. ללמוד מקצוע נגד רצון ההורים.
12. להתחתן עם בחורה נגד רצון ההורים.
13. עונש מי שפגע בהורים.
14. שכר מצוות כיבוד הורים בעוה"ז ובעוה"ב.
15. מה יעשה מי שאין לו הורים?
16. למה אין ברכה על כיבוד הורים?
17. האם צריך כוונה בכיבוד הורים?
18. האם כיבוד הורים הוא גם במחשבה?
19. האם צריך לנשק ידי אביו?
20. האם מועיל לקיים כיבוד הורים ע"י שליח?
21. אם הבן רב גדול – האם צריך לקום לפני אביו?
22. אם הבן רב גדול – האם אביו צריך לקום מפניו?
23. האם אפשר לשלוח את ההורים למושב זקנים?
24. כיבוד הורים אחר מיתתם.
25. עמידה בפני הורים – מתי? וכמה?
26. אם אביו נוסע במכונית – האם צריך לעמוד לפניו?
27. האם מותר להתפלל על יד אביו?
28. בן נשוי ואביו אורחו – היכן ישב האב?
29. האם מותר לחלוק על אביו בהלכה?
30. האם מותר ללבוש בגדי הוריו?
31. האם יש לברך הגומל על הצלת הוריו?
32. האם מותר לקרוא להוריו בשמם הפרטי? הם מותר לקרוא לאחר בשם זהה?
33. עד היכן כיבוד הורים?
34. עד היכן מורא הורים?
35. באם מותר להורים לשרת את בנם?
36. להקיץ הוריו לצורך בקשתם?
37. מאיזה גיל חייב אדם בכיבוד הורים?
38. תינוק מבחנה לעניין כיבוד הורים?
39. האם גוי חייב בכיבוד הורים?
40. אב המבקש לעשן.
41. הורים המבקשים שיעשו עבירה עבורם.
42. האם מותר להעיר לאביו כשעובר איסור?
43. למנוע מהוריו לדבר לשון הרע.
44. קדיש אחר הוריו.
45. האם צריך לכבד את סבא וסבתא?
46. האם צריך לכבד את אשת אביו או בעל אמו?
47. האם לרופא מותר לטפל באביו – זריקה, ניתוח?
48. איך מתקנים ביטול כיבוד הורים?
49. האם יש מצווה לצאת מהארץ בשביל כיבוד הורים?
50. אדם שעוסק במצווה האם פטור מכיבוד הורים?
51. מה הקשר בין פרה אדומה לכיבוד הורים?
52. את מי צריך לכבד יותר את אביו או את רבו?
53. ממי יש יותר להיות במורא מאביו או מרבו?

בהצלחה!